CELEX: 31993R0526
Language: el
Date: 1993-03-08 00:00:00
Title: Κανονισμός (ΕΟΚ) αριθ. 526/93 της Επιτροπής της 8ης Μαρτίου 1993 για την τροποποίηση του κανονισμού (ΕΟΚ) αριθ. 859/89 για τις λεπτομέρειες εφαρμογής των γενικών μέτρων και των ειδικών μέτρων παρεμβάσεως στον τομέα του βοείου κρέατος

Avis juridique important

|

31993R0526

Κανονισμός (ΕΟΚ) αριθ. 526/93 της Επιτροπής της 8ης Μαρτίου 1993 για την τροποποίηση του κανονισμού (ΕΟΚ) αριθ. 859/89 για τις λεπτομέρειες εφαρμογής των γενικών μέτρων και των ειδικών μέτρων παρεμβάσεως στον τομέα του βοείου κρέατος  

Επίσημη Εφημερίδα αριθ. L 056 της 09/03/1993 σ. 0023 - 0023

ΚΑΝΟΝΙΣΜΟΣ (ΕΟΚ) αριθ. 526/93 ΤΗΣ ΕΠΙΤΡΟΠΗΣ της 8ης Μαρτίου 1993 για την τροποποίηση του κανονισμού (ΕΟΚ) αριθ. 859/89 για τις λεπτομέρειες εφαρμογής των γενικών μέτρων και των ειδικών μέτρων παρεμβάσεως στον τομέα του βοείου κρέατοςΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 6 παράγραφος 7,  Εκτιμώντας:  ότι στον κανονισμό (ΕΟΚ) αριθ. 859/89 της Επιτροπής της 29ης Μαρτίου 1989 για τις λεπτομέρειες εφαρμογής των γενικών και των ειδικών μέτρων παρεμβάσεως στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 417/93  (4), έχουν προβλεφθεί, ιδίως, λεπτομέρειες οι σχετικά με τη διαδικασία του διαγωνισμού- ότι, από την πείρα έχει αποδειχθεί ότι είναι δυνατόν να εμφανιστούν ειιδικές συνθήκες οι οποίες υπάρχει κίνδυνος να διαταράξουν την ορθή λειτουργία του συστήματος διαγωνισμού- ότι πρέπει, συνεπώς, να επιτρέπεται στην Επιτροπή να θεσπίζει τα κατάλληλα  μέτρα για να αποφεύγονται τέτοιες διαταράξεις- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 11 παράγραφος 3 του κανονισμού (ΕΟΚ) αριθ. 859/89 προστίθεται το ακόλουθο εδάφιο:  "Εάν ειδικές περιστάσεις το απαιτούν, αυτοί οι συντελεστές μειώσεως μπορούν να διαφοροποιηθούν ανάλογα με τα κράτη μέλη ή τις περιφέρειες κράτους μέλους, προκειμένου να εξασφαλιστεί η ορθή λειτουργία των μηχανισμών παρεμβάσεως." Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τον πρώτο διαγωνισμό του Μαρτίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Μαρτίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 18 της 27. 1. 1993, σ. 1.  (3) ΕΕ αριθ. L 91 της 4. 4. 1989, σ. 5.  (4) ΕΕ αριθ. L 48 της 26. 2. 1993, σ. 9.